For lidt over en måned siden, fik jeg et brev om at jeg nu kunne få internet hos yousee, uden at skulle have TV oveni. Min daværende internet-løsning var lettere sløv, og der var derfor ingen tvivl om at jeg skulle bestille 100 mbit bredbånd hos yousee.

Bestillingen gik glat, og jeg fik at vide at det kunne træde i kraft d. 18. april, hvortil jeg opsage mit gamle abonnement til den dato.

I dag skulle det gå live, så jeg havde gjort udstyret klar, for at kunne få en løsning der ville ske hurtigt og smertefrit. Dog kunne jeg ikke få forbindelse fra morgenstunden. Efter at min router havde prøvet at få forbindelse i noget tid, ringede jeg til teknisk support, som kunne konstatere at mit abonnement ikke var startet endnu. Jeg blev derfor stillet om til kundeservice, men min forbindelse røg før jeg nåede at blive stillet igennem til en medarbejder.

Derfor ringede jeg til kundeservice igen, hvor jeg fik fat på en medarbejder. Først lød det til at han ikke forstod problematikken, hvornæst han ville snakke med sin leder. Nogle minutter senere vender han tilbage med svaret om, at det ikke er muligt for mig at have bredbånd uden TV.

Jeg bliver lettere irriteret, og forklarer brevet jeg fik i marts-måned, som jeg så havde fundet frem, samt at det var mærkeligt, set i lyset af den tidligere samtale jeg havde haft med teknisk support. Han stod fast, men var meget hurtig til at tilbyde mig en "grundpakke til TV" hvorefter jeg kunne få internet.

Det afslog jeg, da jeg ikke ønsker TV fra yousee, og jeg har købt bredbånd i den tro at det var uden TV. Det lagde jeg også vægt på da jeg bestilte det.

Så bliver jeg tilbudt mobilt bredbånd til 299 kr/måneden (vel og mærke 100 kr dyrere end det abonnement jeg havde bestilt), og tilbudet om at købe en router til et meget højt beløb.

Jeg er nu helt uforstående. I stedet for at sætte sig ind i problemet, prøver medarbejder at SÆLGE mig nye produkter, og jeg synes det er uacceptabelt. Jeg spørger efter at snakke med hans leder, og får afslag på det.

Jeg ringer derfor til teknisk support igen, hvor de er helt uforstående overfor den udmelding kundeservice kommer med. Jeg får beskrevet problemet, og en tekniker kommer ud i morgen.

Vi er selvfølgelig ikke herre over al teknik, men jeg synes det er ærgeligt, at jeg skal bruge min første dag som kunde på at snakke med kundeservice.

Dernæst er min oplevelse ved mit tredje opkald fuldkommen uacceptabel! Jeg står med et problem, som man ikke kan sælge sig ud af. Jeg står med et produkt jeg har betalt for, men som ikke kan leveres. Det er uacceptabelt!

UPDATE:
___________________
Efter at have skrevet ovenstående, gik der ikke lang tid før en tekniker kom ud. Det er jeg selvfølgelig meget glad for, men det burde ikke være sådan at en tekniker kommer hurtigere fordi jeg skriver på yousee.

Det viser sig at det forkerte stik blev brugt, og at teknikeren ville fakturere dette. Jeg har ikke fået nogen instruks om forskellige stik fra kundeservice, og før en tekniker bliver sendt ud, som, uden at kundeservice oplyser dette, kan ende med at blive faktureret til et svimlende højt beløb, burde fejlsøgningen blive gjort korrekt. Det er ikke sket her. 

Derfor gå jeg stærkt ud fra at dette ikke bliver faktureret